**Notă informativă**

**la proiectul de lege pentru modificarea unor acte normative**

|  |
| --- |
| **1. Denumirea autorului şi, după caz, a participanților la elaborarea proiectului** |
| Prezentul proiect de lege este elaborat de către Ministerul Finanțelor, ținând cont de propunerile recepționate de la mediul de afaceri, autoritățile publice și alte părți interesate. |
| **2. Condițiile ce au impus elaborarea proiectului de act normativ şi finalităţile urmărite** |
| Economia Republicii Moldova este marcată de o serie de provocări, generate inclusiv pe fundalul crizei pandemice, care a luat prin surprindere întreaga omenire și care impactează sistemele economice mondiale.  Contextul economic global, precum și cel național, reflectă necesitatea identificării soluțiilor optime și implementării măsurilor eficiente de racordare la condițiile existente. Sprijinirea redresării economice, diminuarea impactului crizei provocate de pandemia Covid-19, asigurarea suportului pentru mediul de afaceri, îmbunătățirea nivelului de trai reprezintă acțiuni de importanță primordială pentru economia țării.  Politica fiscală și vamală, ca parte componentă a politicii economice a statului, reprezintă un instrument care are impact asupra orientării proceselor economice, în contextul în care generează influențe atât asupra mediului de afaceri, societății civile, cît asupra sustenabilității parametrilor bugetari. Respectiv, politica fiscală și vamală, prin esența sa, include un sistem de norme juridice, de măsuri și instrumente elaborate și promovate pentru ca să asigure acumularea veniturilor la bugetul public național care sunt indispensabile pentru satisfacerea necesităților publice pe toate sectoarele, precum și să contribuie la dezvoltarea durabilă a economiei naționale.  Măsurile de politică fiscală și vamală determină un impact major asupra domeniilor social-economice.  De asemenea, este important să remarcăm faptul că politica fiscală și vamală nu poate în mod independent să asigure soluționarea problemelor cu care se confruntă o economie afectată de criză. Ci, mai cu seamă, reprezintă una din pârghiile aflate la dispoziția statului de a interveni asupra menținerii și continuității proceselor social-economice, în limita spațiului bugetar disponibil.  Printre condițiile ce au impus elaborarea proiectului de lege se numără următoarele:   * necesitatea ajustării cadrului normativ în domeniul fiscal și vamal în vederea simplificării acestuia; * necesitatea respectării angajamentelor internaționale și continuarea armonizării legislației naționale la prevederile UE; * provocările determinate de situația epidemiologică existentă la nivel național și internațional și necesitatea implementării măsurilor eficiente de racordare la condițiile existente.   Finalitățile urmărite prin adoptarea proiectului de lege sunt:  (1) o legislație fiscală și vamală care să condiționeze amplificarea proceselor economice;  (2) consolidarea veniturilor bugetare și asigurarea controlului fluxurilor bugetare;  (3) sustenabiliatea dezvoltării mediului de afaceri.  Astfel, măsurile de politică fiscală și vamală pentru anul 2022 au drept scop consolidarea veniturilor bugetare printr-o administrare fiscală și vamală eficientă, soluționarea constrângerilor economice și asigurarea dezvoltării durabile a Republicii Moldova, în contextul proceselor economice și sociale existente.  În acest context realizarea obiectivelor și atingerea țintelor propuse se va realiza prin modificarea cadrului normativ în domeniul respectiv, care este constituit din Codul fiscal și Codul vamal, precum și legile conexe acestora. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul de lege are drept scop continuarea procesului de armonizare a legislaţiei naţionale cu legislaţia Uniunii Europene, în raport cu spectrul impozitelor indirecte. |
| **4. Principalele prevederi ale proiectului şi evidenţierea elementelor noi** |
| Proiectul de lege prevede norme de modificare a următoarelor acte normative: Codul fiscal nr.1163/1997, Legea fondului rutier nr.720/1996, Legii privind finanțele publice locale nr.397/2003, Legea Fondului de susținere a populației nr. 827/2000, Legea nr. 1417/1997 pentru punerea în aplicare a titlului III a Codului fiscal, Codul vamal al Republicii Moldova nr.1149/2000, Legea nr. 1054/2000 pentru punerea în aplicare a titlului IV din Codul fiscal, Legea nr.1056/2000 cu privire la punerea în aplicare a Titlului VI din Codul fiscal**,**Legea nr. 1569/2002 cu privire la modul de introducere și scoatere a bunurilor de pe teritoriul Republicii Moldova de către persoane fizice, Codul contravențional al Republicii Moldova nr. 218/2008.  Astfel, propunerile incluse în proiectul politicii fiscale și vamale pentru anul 2022, care includ schimbări conceptuale și sistemice de ordin fiscal și vamal sunt sistematizate și descrise în continuare.  **Legea fondului rutier nr.720/1996** **și Legii privind finanțele publice locale nr.397/2003**  Modificările propuse la Legea nr.720/1996 și Legea nr.397/2003 au fost elaborate pentru punerea în aplicare a deciziei Ministerului Infrastructurii și Dezvoltării Regionale de alocare integrală a încasărilor taxei pentru folosirea drumurilor de către autovehiculele înmatriculate în Republica Moldova către unitățile administrativ-teritoriale de nivelul întîi conform mecanismului actual de calculare a transferurilor cu destinație specială pentru infrastructura drumurilor publice locale.  Drept urmare, se propun modificarea Legii fondului rutier și Legii privind finanțele publice locale, după cum urmează:   1. La art.12 alin.(2) din Legea privind finanțele publice locale nr.397/2003 cuantumul de 50% din volumul total al taxei pentru folosirea drumurilor de către autovehiculele înmatriculate în Republica Moldova aprobate în legea anuală a bugetului de stat se modifică în proporție de 100%. 2. Legea fondului rutier nr.720/1996 se modifică după cum urmează:  * prin substituirea cuvîntului ”locale” cu cuvintele ”drumuri de interes raional (municipal)” de la alineatele (2) și (22) ale articolului 1, se aduce o claritate pentru care categorie concretă a drumurilor publice locale se distribuie mijloace din fondul rutier în funcție de kilometri echivalenți administrați. Deoarece, în conformitate cu prevederile art.2 alin.(3) pct.3) din Legea drumurilor nr.509/1995, drumurile locale se împart în drumuri de interes raional (municipal), drumuri comunale și străzi. * lit.b) din art.2, alin.(1) se va expune în redacție nouă din considerentul că taxa pentru folosirea drumurilor de către autovehiculele înmatriculate în Republica Moldova percepută conform legislației fiscale nu va fi sursă de venituri ale fondului rutier, aceasta din urmă va fi distribuită UAT de nivelul întîi conform mecanismului actual prevăzut în Legea privind finanțele publice locale.   Modificările propuse la Legea privind finanțele publice locale și Legea fondului rutier au ca finalitate creșterea posibilităților financiare ale bugetelor locale de nivelul întîi pentru finanțarea infrastructurii drumurilor publice locale din teritoriul administrat, păstrând condiționalitatea utilizării mijloacelor conform destinației.  **Codul fiscal nr.1163/1997**  *Modificarea conținutului articolului 5 punctul 28) litera e)* și a articolului 163 alineatul (6) este argumentată de faptul că conform prevederilor Ordinului Serviciului Fiscal de Stat nr. 240/2021, Serviciul Fiscal de Stat eliberează Actul prin care se confirmă faptul identificării persoanei în Registrul fiscal de stat prin numărul de identificare de stat (IDNP), atribuit de către organul competent, acesta fiind considerat cod fiscal al persoanei, în temeiul prevederilor art.163 alin. (4) din Codul fiscal, pentru cei care nu dispun de buletin de identitate sau ținînd cont de algoritmul de determinare a codului fiscal pentru cazurile cînd se identifică mai multe date de identificare aferente aceleiași persoane,  sau se atribuie cod fiscal, conform prevederilor art. 162 alin. (1) lit. b), art. 163 alin. (6) din Codul fiscal și Ordinului Serviciului Fiscal de Stat nr. 352/2017 cu privire la aprobarea Instrucţiunii privind evidenţa contribuabililor – în cazul neidentificării în ambele Registre a datelor aferente numărului de identificare de stat a persoanelor fizice cetățeni străini și apatrizi, care nu dispun de buletin de identitate.  *Ajustarea articolului 20 prin introducerea literei d8) și z17)* are drept scop includerea unor norme exprese privind deductibilitatea cheltuielilor care pot fi suportate de angajatori în vederea vaccinării angajaților, precum și recunoașterea veniturilor ca neimpozabile aferente anulării sau recuperării cheltuielilor, veniturile din reducerea sau anulare provizioanelor, pentru care nu s-a acordat deduceri în scopuri fiscale.  *Completarea articolului 24 alineatul (19) și alineatul (192)* urmărește extinderea deducerii cheltuielilor de transport, hrană si studiile professionale, precum si în raport cu care au fost calculate contribuţiile de asigurări sociale de stat obligatorii şi au fost reţinute primele de asigurare obligatorie de asistenţă medicală şi impozitul pe venit din salariu, datorate de angajator şi angajat asupra studenţilor stagiari la și/sau în formare.  Plăţile efectuate în folosul ucenicilor sunt plăţi ce ţin de un contract de drept civil, şi sunt impozitate cu impozitul pe venit (din salariu). La fel se calculează şi se reţin primele de asigurare obligatorii de asistenţă medicală.  Deducerea cheltuielilor agentului economic aferente învăţării la locul de muncă precum şi a cheltuielilor în raport cu care au fost calculate contribuţiile de asigurări sociale de stat obligatorii şi au fost reţinute primele de asigurare obligatorie de asistenţă medicală şi impozitul pe venit din salariul studenţilor în formare, va condiţiona un flux de tineri specialişti în sfera de producţie, cu calificări corespunzătoare necesităţilor mediului de afaceri.  *Prin revizuirea conținutului articolului 271* se propunemodificarea metodei de calculare a amortizării în scopuri fiscale (din anual în lunar) pentru rezidenții parcurilor IT, au apărut circumstanţele de intervenţie şi asupra regulilor de calculare a amortizării din anul intrării/ieşirii în luna intrării/ieşirii.  *Revizuirea cuantumului scutirilor personale și a persoanelor întreținute.*   |  |  |  |  | | --- | --- | --- | --- | | **Perioada fiscală** | **Cuantumul scutirii personale** | **Rata de majorare** | **Impact** | | 2021 | 25 200 lei | +7,14% | - 112,9 mln. lei | | 2022 | 27 000 lei | | **Perioada fiscală** | **Cuantumul scutirii personale majore** | **Rata de majorare** | **Impact** | | 2021 | 30 000 lei | +5% | * 1,3 mln.lei | | 2022 | 31 500 lei | |  |  |  |  | | **Perioada fiscală** | **Cuantumul scutirii majore pentru soț/soție** | **Rata de majorare** | **Impact** | | 2021 | 18900 | +4,76% | -775,6 mii lei | | 2022 | 19800 | | **Perioada fiscală** | **Cuantumul scutirii pentru persoane întreținute** | **Rata de majorare** | **Impact** | | 2021 | 4500 | +100% | * 174,8 mln.lei | | 2022 | 9000 | | **Perioada fiscală** | **Cuantumul scutirii pentru persoane întreținute majoră** | **Rata de majorare** | **Impact** | | 2021 | 18900 | +4,76% | -775,6 mii lei | | 2022 | 19800 |   Impactul net bugetar al măsurii propuse va constitui - 290,6 mln.lei  *Completarea Codului fiscal cu articolul 514* are drept scop reglementarea regimului fiscal a veniturilor obținute de Administrația parcului pentru tehnologia informației.  În acest sens, se propunere introducerea unei norme similare celei aplicabile Administrației zonelor economice libere, care au un statut similar Administrației parcurilor pentru tehnologia informației.  *Prin ajustarea articolului 70-72* se propune aducerea clarității în raport cu venitul contribuabilului nerezident, prin specificarea expresă care tipuri de venituri urmează a fi supuse reținerii la sursa de plată.  *Modificarea articolul 95 alineatul (2) litera f)*are caracter redacțional, și urmărește asigurarea referințelor la cadrul normativ actual. Or, textul „Legii nr.589/1995” se substituie cu textul „Legii nr.104/2020”.  *Modificarea de la articolul 103 alin.(1) pct.10)* are drept scop aducerea în concordanță a prevederilor respective cu cele a Legii nr.160/2011 privind reglementarea prin autorizare  a activităţii de întreprinzător, în partea ce ține autoritatea responsabilă de emiterea autorizaţie de import al medicamentelor - Agenţia Medicamentului şi Dispozitivelor Medicale.  *Revizuirea și reglementarea accizelor pentru un spectru de mărfuri accizabile*  Proiect prevede revizuirea cotelor accizelor la produsele din tutun clasificate la pozițiile tarifare 240210000 și 240290000, în vederea aducerii în concordanță a cotei accizei pentru produselor respective cu cota accizei minime la țigaretele cu sau fără filtru.  Astfel, cotele propuse pentru țigări de foi (inclusiv cele cu capete tăiate) şi trabucuri, care conţin tutun și (ii) Alte ţigări de foi, trabucuri şi ţigarete conţinînd înlocuitori de tutun, sunt următoarele:   |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | | Poziția tarifară | Denumirea mărfii | | | Unitatea de măsură | | Cotele acizelor | | | | | |  |  | | |  | | Anul 2021 | Anul 2022 | | Anul 2023 | | | 240210000 | Ţigări de foi (inclusiv cele cu capete tăiate) şi trabucuri, care conţin tutun | | | valoarea în lei | | 41% | 41%,  dar nu mai puţin de 959 lei | | 41%, dar nu mai puţin de 1103 lei | | | 240290000 | | Alte ţigări de foi, trabucuri şi ţigarete conţinînd înlocuitori de tutun | valoarea în lei | | 41% | | | 41%  dar nu mai puţin de 959 lei | | 41%, dar nu mai puţin de 1103 lei |   O altă măsură prevăzută în proiect este reglementarea cotelor accizei pentru:   1. Cartușe și rezerve pentru țigarete electronice; preparate destinate utilizării în cartușe și rezerve pentru țigarete electronice, conform cotelor menționate mai jos  |  |  |  |  |  |  | | --- | --- | --- | --- | --- | --- | | 382499 | Cartușe și rezerve pentru țigarete electronice; preparate destinate utilizării în cartușe și rezerve pentru țigarete electronice | litru | - | 1957 lei | 1. Lei |   *Neaplicarea accizei suplimentare mijloacelor de transport importate în scopuri medicale, clasificate la pozițiile tarifare 8702 şi 8703;* pentru stingerea incendiilor, clasificate la poziţia tarifară 870530000; pentru curăţarea străzilor, împrăştiat materiale, colectarea deşeurilor, clasificate la poziţia tarifară 8705. Măsura este necesară în vederea asigurării unui parc de mijloace de transport de utilitate publică, precum și în vederea neaplicării accizului suplimentar mijloacele de transport care potrivit art.124 alin.(14) tipurile mijloacelor de transport care beneficiază de scutire de la plata accizului.  *Extinderea termenului de depunere a dărilor de seamă fiscale* în cazul decesului conducătorului agentului economic, care a fost și unicul fondator. Propunerea prevede neaplicarea măsurilor de sancționare în cazurile de nedepunerea a declarațiilor fiscale în cazul decesului conducătorului agentului economic, care a fost și unicul fondator sau deținea cel puțin 50% din fondul statutar al entitătii. Astfel, se propune ca termenul respectiv să se extindă în baza certificatului de deces, pînă la data de 10 a lunii următoare celei în care a fost finalizată procedura de desemnare a custodiei masei succesorale.  *În vederea eficientizării mecanismului de administrare a impozitului pe bunurile imobiliare/impozitului funciar* se propune stabilirea subiecților impunerii cu acestea conform situației din 1 ianuarie a anului de gestiune. Acest fapt, în circumstanțele schimbării în cursul anului de gestiune a titularilor drepturilor de proprietate asupra bunurilor imobile, ar exclude:  1) necesitatea realizării de către serviciile de colectare a impozitelor și taxelor locale din cadrul primăriilor (SCITL), cît și de către persoanele juridice și fizice înregistrate în calitate de întreprinzător a unor calculele repetate, cu determinarea obligațiilor fiscale aferente acestor impozite proporțional perioadei deținerii dreptului de proprietate în cursul anului;  2) necesitatea înmînării unor avize de plată ajustate sau primare sau prezentării unor dări de seamă ajustate.  De remarcat, că o astfel de practică există în țările: Spania, Germania, Franța, Austria, Cehia, Rusia.  *Ajustarea prevederilor aferente taxelor locale* ca urmare a Hotărârii Curții Constituționale din 14 septembrie 2021 de neconstituționalitate a prevederilor articolului VII punctele 78-87 din Legea nr. 257 din 16 decembrie 2020 cu privire la modificarea unor acte normative.  **Legea nr. 1417/1997 pentru punerea în aplicare a Titlului III al Codului fiscal**  Modificarea articolului 4 alineatul (6) din Legea nr. 1417/1997 pentru punerea în aplicare a Titlului III al Codului fiscal prin completarea ultimului alineat, după textul „lit.a),” se completează cu textul „lit.b) are drept scop aducerea în concordanță a prevederilor prezentului alineat cu art.96 din Codul fiscal.  Astfel în vederea asigurării unui regim fiscal echitabil în raport cu cota de impozitare a livrarea de servicii persoanelor juridice şi fizice, subiecţi ai activităţii de întreprinzător, care se află pe teritoriul Republicii Moldova şi care au relaţii fiscale cu sistemul ei bugetar, de către persoanele juridice şi fizice, subiecţi ai activităţii de întreprinzător care se află pe teritoriul Republicii Moldova şi care nu au relaţii fiscale cu sistemul ei bugetar, inclusiv conform cotelor expuse în art.96 lit.b) din Cod.  **Legea Fondului de susținere a populației nr. 827/2000**  Modificarea prevederilor articolului 4 din Legea Fondului de susținere a populației nr. 827/2000 este argumentată de necesitatea realizării acțiunii 5.2.3. Anularea „taxei de lux” pentru serviciile de telefonie mobilă prin operarea modificărilor la Legea Fondului de susţinere a populaţiei nr.827/2000 din Planul de activitate a Guvernului pentru anul 2021-2022.  În acest sens, prin prisma Art.LV. alin. (1) lit. d) din Legea 257/2020 cu privire la modificarea unor acte normative, taxa pentru prestarea serviciilor de telefonie mobilă – în mărime de 2,5 la sută din venitul obţinut din vânzările aferente acestor servicii, începând cu 1 ianuarie 2022 urma a fi micșorată la cunatum de 1,5 %.  Este de menționat că potrivit art.1 din Legea nr. 827/2000, fondul de susţinere a populaţiei este creat pentru finanţarea programelor cu destinaţie specială în domeniul asistenţei sociale, finanţarea serviciilor sociale incluse în pachetul minim de servicii sociale în condiţiile stabilite de Guvern, precum şi pentru finanţarea cantinelor de ajutor social. Prin urmare, odată cu anularea taxei respective, spectrul sursele de finanţare a Fondului de susţinere a populaţiei se va restrînge, fiind acoperit din:  - taxa de portabilitate – în mărime de 50 la sută din plata lunară de operare, administrare şi întreţinere a bazei de date centralizate pentru implementarea şi realizarea portabilităţii numerelor;  - taxa aeroportuară – în mărime de 50 la sută din suma acumulată lunar din tariful pentru modernizarea aeroportului;  d) transferurile obţinute din plata suplimentară obligatorie în cuantum de 0,1 la sută din suma achitată la cumpărarea de către persoanele fizice a valutei străine în numerar şi a cecurilor de călătorie în valută străină contra mijloace băneşti în numerar la casele de schimb valutar şi la băncile licenţiate care desfăşoară activitate de schimb valutar în numerar cu persoane fizice, inclusiv prin intermediul aparatelor de schimb valutar;  e) sponsorizări şi alte încasări care nu contravin legislaţiei.  Pe parcursul anului 2020, resursele financiare acumulate în Fondul de susținere a populației din taxa pentru prestarea serviciilor de telefonie mobile au constituit 78,8 mln.lei.  Prin urmare, impactul măsurii țînînd cont de modificărilor care urmau să intre în vigoare la 1 ianuarie 2022, constituie aproximativ 42,0 mln.lei.  **Legea nr.1056/2000 cu privire la punerea în aplicare a Titlului VI din Codul fiscal**  Ajustările propuse au drept scop racordarea prevederilor legii nr.1056/2000 cu normele prevăzute în codul fiscal aferent impozitului pe bunuri imobiliare, întru eficientizarea mecanismului de administrare a impozitului pe bunurile imobiliare/impozitului funciar.  **Legea nr. 1054/2000 pentru punerea în aplicare a titlului IV din Codul fiscal**  Cu referință la modificarea propusă la articolul 6 alineatul (65) este de menționat că prevederile actuale ale alineatului stabilesc obligația achitării accizelor pentru distilatele obţinute pe bază de vin (distilatul pentru divin, distilatul de vin, distilatul de tescovină de struguri, distilatul de drojdie de vin, alcoolul etilic de origine vitivinicolă) achiziționate cu aplicarea scutirii de accize în baza alin.(6¹) în cazul nerespectării cerințelor prevăzute în alin.(1) la cantitatea aflată în stoc la momentul depistării încălcărilor menționate, ceea ce condiționează ca efectul normei să nu aibă efect sau să aibă un efect diminuat în cazul în care în stoc nu mai sunt mărfurile accizate respective sau este doar o parte din acestea.  Modificările propuse au ca scop aplicarea obligației calculării accizelor pentru cantitatea achiziționată cu scutire de accize în cazul în care nu sunt respectate cerințele în conformitate cu care a fost acordată scutirea.  **Codul vamal al Republicii Moldova nr.1149/2000**  *Modificarea prevăzută la articolul 54 alineatul (3)* prevede extinderea termenului de emitere a autorizației de antrepozitare. Măsura comportă un caracter stringent, dat fiind faptul, că actualmente norma legală nu prevede prelungirea autorizației. Concomitent, în cadrul controalelor pe perioada de antrepozitare sunt stabilite mai multe încălcări, precum păstrarea mărfurilor cu termen expirat, nerespectarea termenului de antrepozitare, încălcări care nu sunt admisibile.  *Revizuirea condiţiilor pentru acordarea statutului de AEO.* Propunerile oferă un cadru normativ îmbunătățit a procesului de acordare a statutului de Agent Economic Autorizat și autorizarea procedurilor simplificate și punerea în aplicare uniformizată a criteriului de conformitate vamală și fiscală, în corelare cu dispoziţiile legale reglementate de cadrul legislativ existent în UE, transpus din art. 39 litera (a) din Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii, publicat în Jurnalul Oficial al Uniunii Europene L 269 din 10 octombrie 2013, astfel cum a fost modificat ultima oară prin Regulamentul (UE) 2016/2339 al Parlamentului European și al Consiliului din 14 decembrie 2016, și art.24 din Regulamentul de punere în aplicare (UE) nr. 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii, publicat în Jurnalul Oficial al Uniunii Europene L 343 din 29 decembrie 2015, în versiunea modificată ultima oară 15.03.2021.  **Legea nr. 1569/2002 cu privire la modul de introducere și scoatere a bunurilor de pe teritoriul Republicii Moldova de către persoane fizice**  Modificarea propusă la Legea nr. 1569/2002, vizează abrogarea articolului 10 alineatul (11). Propunerea este condiționată de necesitatea aducerii în concordanță cu prevederile din Codul vamal, în contextul în care prin prisma Legii nr.257 din 16.12.2020, au fost abrogate normele ce vizau prohibițiile la introducerea mijloacelor de transport pe teritoriul Republicii Moldova.  **Codul contravențional al Republicii Moldova nr. 218/2008**  Noua redacției a articolului 2873 s-a impus în vederea necesității racordării măsurilor contravenționale în cazul identificării de către organele constatatoare, pe teritoriul Republicii Moldova a vehiculului neînmatriculat în Republica Moldova fără certificatul ce atestă achitarea vinietei cu prețul efectiv al vinetei. Astfel, evitându-se situațiile în care cuantumul măsurii contravenționale este mai mic decât plata aferentă vinietei pentru vehiculului neînmatriculat în Republica Moldova pe un termen mai mare de 7 zile dar de pînă la/de peste 180 de zile, inclusiv. |
| **5. Fundamentarea economico-financiară** |
| Se preconizează ca în urma implementării normelor menționate vor fi acumulate la buget venituri adiționale în sumă de + mil. lei.  Cheltuieli/ratări de venituri bugetare ca urmare a măsurilor propuse – circa 195 mil. lei. Impactul net al măsurilor va constitui + mil. lei. |
| **6. Modul de încorporare a actului în cadrul normativ în vigoare** |
| Prezentul proiect este elaborat în conformitate cu legislația în vigoare. Întru implementarea definitivă a unor propuneri enunțate supra va fi ajustat/elaborat cadrul normativ secundar. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului este plasat pe pagina oficială a Ministerului Finanțelor, la compartimentul Transparența decizională/Consultări publice și va asigura avizarea acestuia de către instituțiile interesate. În conformitate cu prevederile Regulamentului Guvernului, aprobat prin Hotărârea Guvernului nr.610/2018, prezentul proiect urmează a fi avizat cu Ministerul Justiției, Ministerul Economiei, [Ministerul Infrastructurii şi Dezvoltării Regionale](https://midr.gov.md/), Ministerul Agriculturii și Industriei Alimentare, Ministerul Apărării, Ministerul Afacerilor Interne, Ministerul Educaţiei și Cercetării, Ministerul Culturii, Ministerul Sănătății, Ministerul Muncii și Protecției Sociale, Ministerul Mediului, Centrul Național Anticorupție, Ministerul Afacerilor Externe și Integrării Europene, Banca Națională a Moldovei și cu alte părți interesate. |
| **8. Constatările expertizei anticorupţie** |
| Informaţia privind rezultatele expertizei anticorupţie va fi inclusă în sinteza obiecţiilor şi propunerilor/recomandărilor la proiect de lege. |
| **9. Constatările expertizei de compatibilitate** |
| Informaţia privind rezultatele expertizei de compatibilitate va fi inclusă în sinteza obiecţiilor şi propunerilor/recomandărilor la proiect de lege. |
| **10. Constatările expertizei juridice** |
| Informaţia privind rezultatele expertizei juridice va fi inclusă în sinteza obiecţiilor şi propunerilor/recomandărilor la proiect de lege. |

|  |  |  |
| --- | --- | --- |
| **MINISTRU** | *(semnat electronic)* | **Dumitru BUDIANSCHI** |